
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 580 

9 Μαΐου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χρηματοδότηση του Κοινοτικού προγράμματος «Δί¬ 
κτυο Γεωργικής Λογιστικής Πληροφόρησης», λε¬ 
πτομέρειες εφαρμογής, καθορισμός δικαιολογη- 

τικών και τρόπου πληρωμής . 1 

Χορήγηση δικαιωμάτων στην πριμοδότηση προς 
όφελος των παραγωγών αιγοπροβείου κρέατος 

από το Εθνικό απόθεμα έτους 2005 . 2 

Τροποποίηση της υπ' αριθμ. 15505/15.10.2005 απόφα¬ 
σης «Συγκρότηση Ομάδας Στήριξης Προγράμμα¬ 
τος “ΠΟΛΙΤΕΙΑ”» . 3 

Καθιέρωση υπερωριακής με αμοιβή εργασίας υπαλ¬ 
λήλων της Δ/νσης Κτηνιατρικής για αντιμετώπι¬ 
ση εκτάκτων αναγκών του έτους 2006 . 4 

Καθιέρωση υπερωριακής εργασίας Υπαλλήλων της 
Δ/νσης Αγρ. Ανάπτυξης Ν.Α. Φθιώτιδας για το 
πρόγραμμα καταπολέμησης του δάκου της ελι¬ 
άς το έτος 2006 . 5 

Κατανομή των κενών οργανικών θέσεων Ειδικού Τε- 
χνικού και Εργαστηριακού Προσωπικού (Ε.Τ.Ε.Π.) 

στα Τμήματα του Ιονίου Πανεπιστημίου . 6 

Κατανομή των κενών οργανικών θέσεων Ειδικού 
Εργαστηριακού και Διδακτικού Προσωπικού 
(Ε.Ε.ΔΙ.Π.) στα Τμήματα του Ιονίου Πανεπιστημίου 7 


Α ΠΟΦΑΣΕΙ Σ 

Αριθμ. 215888 (1) 

Χρηματοδότηση του Κοινοτικού προγράμματος «Δίκτυο 
Γ εωργικής Λογιστικής Πληροφόρησης», λεπτομέρει¬ 
ες εφαρμογής, καθορισμός δικαιολογητικών και τρό¬ 
που πληρωμής. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

(Αριθ. απόφ. 653) 

Έχοντας υπόψη: 

1. Τις διατάξεις 

α) Του άρθρου 90 του «Κώδικα Νομοθεσίας για την 
Κυβέρνηση και τα κυβερνητικά όργανα», που κυρώθηκε 
με το άρθρο πρώτο του π.δ. 63/2005 (ΦΕΚ Α' 98). 


β) Του ν.δ. 131/1974 «περί παροχής οικονομικών ενισχύ¬ 
σεων στη γεωργική, δασική, κτηνοτροφική και αλιευ¬ 
τική παραγωγή» (Α'320) όπως τροποποιήθηκε με τους 
ν. 1409/1983 (Α' 199), 2538/1997 (Α' 242) και 2512/1997 
(Α' 138). 

γ) Του άρθρου 39 παρ. 10 του ν. 2065/1992 «Αναμόρ¬ 
φωση της άμεσης φορολογίας και άλλες διατάξεις» 
(Α' 113). 

δ) Του π.δ. 820/1980 «περί εφαρμογής του υπ’ αριθμ. 
79/1965 κανονισμού του Συμβουλίου (ΕΟΚ) «περί του 
Δικτύου Γ εωργικής Λογιστικής Πληροφόρησης». 

2. Τους κανονισμούς 

α) 1915/83 (ΕΟΚ) της Επιτροπής «περί ορισμένων δια¬ 
τάξεων εφαρμογής για την τήρηση λογιστικών στοιχεί¬ 
ων για τη διαπίστωση των εισοδημάτων στις γεωργικές 
εκμεταλλεύσεις». 

β) 1859/82 (ΕΟΚ) της Επιτροπής «περί επιλογής των 
λογιστικών εκμεταλλεύσεων με σκοπό την διαπίστωση 
των εισοδημάτων στις γεωργικές εκμεταλλεύσεις». 

γ) 79/65 (ΕΟΚ) του Συμβουλίου, Άρθρο 15 «περί προ¬ 
στασίας των ατομικών δεδομένων». 

3. Το γεγονός ότι το συγκεκριμένο πρόγραμμα έχει ως 
αντικείμενο τη διερεύνηση του γεωργικού εισοδήματος 
και των τεχνικοοικονομικών και διαρθρωτικών χαρακτη¬ 
ριστικών των γεωργικών εκμεταλλεύσεων, προκειμένου 
να υπάρχουν διαθέσιμα μικροοικονομικά στοιχεία από 
την επεξεργασία των οποίων επιτυγχάνεται η στήριξη 
αποφάσεων γεωργικής πολιτικής σε Εθνικό και Κοινο¬ 
τικό επίπεδο, αλλά και για στατιστικούς λόγους. 

Με τη χρηματοδότηση δε του προγράμματος αυτού 
αξιοποιείται η συνδρομή της Ευρωπαϊκής Επιτροπής, 
η οποία ανέρχεται ετησίως σε ποσοστό 75% περίπου, 
50% δε της δαπάνης προκαταβάλλεται στην αρχή της 
λογιστικής χρήσης (αρχή κάθε έτους). Η χρηματοδό¬ 
τηση από την Ευρωπαϊκή Επιτροπή θα ανέλθει για την 
τριετία 2006, 2007 και 2008 στο συνολικό χρηματικό 
ποσό των 2.000.000,00 €. 

4. Το γεγονός ότι από τις διατάξεις της παρούσας 
Απόφασης προκαλείται δαπάνη σε βάρος του Κρατικού 
Προϋπολογισμού Φ. 29/110 και Κ.Α. 5329. 

5. Την υπ’ αριθμ. 37930/ΔΙΟΕ1264/14.10.2005 κοινή από¬ 
φαση του Πρωθυπουργού και του Υπ. Οικονομίας και 
Οικονομικών «Καθορισμός αρμοδιοτήτων των Υφυπουρ¬ 
γών Οικονομίας και Οικονομικών», αποφασίζουμε: 

1. Εγκρίνουμε από 1.1.2006 τη διάθεση συνολικού πο¬ 
σού 755.000,00 €, από τις πιστώσεις του Φ. 29/110 και 
Κ.Α. 5329 του Τακτικού Προϋπολογισμού που θα βαρύ¬ 
νουν τον Τακτικό Προϋπολογισμό του έτους 2006 του 
Υπουργείου Αγροτικής Ανάπτυξης και Τροφίμων για 
την κάλυψη των δαπανών λειτουργίας του κοινοτικού 
προγράμματος «Δίκτυο Γεωργικής Λογιστικής Πληρο¬ 
φόρησης» (Ελλ.=ΔΙ.ΓΕ.Λ.Π. και Γαλλ.=Β.Ι.Ο.Α.) που εφαρμό¬ 
ζεται στη χώρα μας και σκοπό έχει τον προσδιορισμό 
του γεωργικού εισοδήματος που επιτυγχάνεται κάθε 
χρόνο κατά κατηγορία γεωργικών εκμεταλλεύσεων, σε 
συνδυασμό με τη διερεύνηση των τεχνικοοικονομικών 
στοιχείων και διαρθρωτικών χαρακτηριστικών τους. 

2. Το ανωτέρω χρηματικό ποσό θα διατεθεί για την 
κάλυψη των εξής δαπανών: 

α) Κατ’ αποκοπή αμοιβή στους αρχηγούς των γεωρ¬ 
γικών εκμεταλλεύσεων που εντάσσονται στο πρόγραμ¬ 
μα «Δίκτυο Γεωργικής Λογιστικής Πληροφόρησης» για 
την τήρηση οικονομικών στοιχείων της εκμετάλλευσής 
τους για το λογιστικό έτος 2004, μέχρι συνολικού ύψους 
548.492,81 €. 

β)Έξοδα μετακίνησης και εκτός έδρας αποζημιώσεων, 
εσωτερικού και εξωτερικού, του προσωπικού που ασχο- 
λείται με το πρόγραμμα «Δίκτυο Γ εωργικής Λογιστικής 
Πληροφόρησης» (Β.Ι.Ο.Α.) (γεωπόνοι, οικονομολόγοι, τε¬ 
χνολόγοι), μέχρι συνολικού ποσού 81.507,19 €. 

γ) Ανάθεση έργου με απ’ ευθείας διαπραγμάτευση για 
τη δημιουργία πακέτου αναθεώρησης της μεθοδολογίας 
υπολογισμού των βασικών αποτελεσμάτων του προ¬ 
γράμματος ΔΙΓΕΛΠ, σύμφωνα με τον Κανονισμό (Ε.Ε.) 
2253/2004 και το Κοινοτικό έγγραφο ΒΙ/ΟΟ 1256 τον.3 
Απρίλιος 2005, μέχρι συνολικού ύψους 15.000,00 €. 

δ) Προκήρυξη προχείρου διαγωνισμού για την δη¬ 
μιουργία πακέτου μεθοδολογίας αλλαγής στο ισχύον 
σύστημα Τυπολογίας των γεωργο-κτηνοτροφικών εκ¬ 
μεταλλεύσεων της χώρας και τρόπο υπολογισμού των 
Τυπικών Ακαθαρίστων Κερδών (ΤΑΚ) όλων των γεωρ- 
γο-κτηνοτροφικών προϊόντων, μέχρι συνολικού ποσού 
45.000,00 €. 

ε) Προμήθεια εξοπλισμού Η/Υ συνολικού ποσού 
15.000,00 €. 

στ) Για την εκπλήρωση οικονομικών υποχρεώσεων πα¬ 
ρελθόντος έτος, μέχρι συνολικού ποσού 50.000,00 €. 

3. Οι παραπάνω δαπάνες είναι επιλέξιμες η δε τελική 
χρηματοδότηση από την Ε.Ε. θα ανέλθει στο 75% του 
συνολικού ποσού. 

4. Η προμήθεια της Αγροτικής Τράπεζας της Ελλάδος 
(Α.Τ.Ε.) για τις πληρωμές της κατ’ αποκοπή αμοιβής 
στους αρχηγούς των γεωργικών εκμεταλλεύσεων που 
εντάσσονται στο πρόγραμμα «Δίκτυο Γ εωργικής Λογι¬ 
στικής Πληροφόρησης» και θα λάβουν χώρα το 2006 
ορίζεται σε 0,25%. 

5. Καθορίζουμε ως ακολούθως τις λεπτομέρειες εφαρ¬ 
μογής, τα δικαιολογητικά και τον τρόπο πληρωμής των 
οικονομικών δραστηριοτήτων της παρούσας Κοινής 
Απόφασης Υπουργών Αγροτικής Ανάπτυξης και 
Τροφίμων και Οικονομίας - Οικονομικών για το έτος 
2006. 

α) Εγκρίνουμε τη διάθεση του ποσού 548.492,81 € για 
κατ’ αποκοπή αμοιβή στους αρχηγούς των γεωργικών 
εκμεταλλεύσεων που έχουν ενταχθεί στο πρόγραμμα 
“Δίκτυο Γ εωργικής Λογιστικής Πληροφόρησης” για την 
τήρηση λογιστικών στοιχείων της εκμετάλλευσής τους, 


σύμφωνα με την παράγραφο 2.α) της παρούσας Από¬ 
φασης. Πρόκειται για τους παραγωγούς - αρχηγούς 
γεωργικών εκμεταλλεύσεων που τηρούν λογιστικά 
στοιχεία της εκμετάλλευσής τους για ένα λογιστικό 
(ημερολογιακό) έτος, σύμφωνα με τις υποδείξεις της 
Διεύθυνσης Γεωργικών Εφαρμογών του Υπουργείου 
Αγροτικής Ανάπτυξης και Τροφίμων ως και των Νομαρ¬ 
χιακών Διευθύνσεων Αγροτικής Ανάπτυξης. Τα στοιχεία 
αυτά παρέδωσαν σε ειδικά συμπληρωμένα δελτία. Η 
οικονομική ενίσχυση ανά παραγωγό-αρχηγό γεωργικής 
εκμετάλλευσης καθορίζεται στα 125,00 €, σύμφωνα με 
το συνολικό ποσό (548.500,00 €) και τον συνολικό αριθμό 
των (4.377) παραγωγών, που έδωσαν σωστά λογιστικά 
στοιχεία. Η ενίσχυση δίνεται για την τήρηση λογιστι¬ 
κών στοιχείων έτους 2004 και οι πληρωμές θα γίνουν 
το έτος 2006. 

Η σχετική, με την παρούσα απόφαση δαπάνη ανέρ¬ 
χεται στο ποσό των 547.125,00 € πλέον προμήθεια ΑΤΕ 
(0,25%) 1.367,81 € συνολικά 548.492,81 € και θα βαρύνει 
τις πιστώσεις του Τακτικού Προϋπολογισμού εξόδων 
του Υπουργείου Αγροτικής Ανάπτυξης και Τροφίμων 
29/110 ΚΑ 5329 και μέσα στα όρια που καθορίζονται με 
την παρούσα Απόφαση. Γ ια το σκοπό αυτό θα εκδοθεί 
από την Διεύθυνση Οικονομική, σε συνεργασία με τη 
Διεύθυνση Γεωργικών Εφαρμογών, σχετικό χρηματικό 
ένταλμα προπληρωμής (Χ.Ε.Π.) στο όνομα του κεντρικού 
καταστήματος της Αγροτικής Τράπεζας Ελλάδος (Α.Τ.Ε.) 
ως α’ υπόλογος, με β’ υπόλογο, που θα ορισθεί από τη 
Διεύθυνση Οικονομική. 

Οι πληρωμές θα γίνουν από τα τοπικά υποκαταστή¬ 
ματα της ΑΤΕ και καθορίζουμε την κατανομή των πι¬ 
στώσεων κατά Διεύθυνση Αγροτικής Ανάπτυξης των 
Νομαρχιακών Αυτοδιοικήσεων, σύμφωνα με τον συνημ¬ 
μένο πίνακα κατανομής. 

Δικαιολογητικά για την απόδοση του ΧΕΠ καθορί¬ 
ζουμε: 

I. Κοινή Απόφαση κατανομής πιστώσεων Υπουργών 
Αγροτικής Ανάπτυξης και Τροφίμων και Οικονομίας - 
Οικονομικών 

II. Ονοματική κατάσταση παραγωγών, ενταγμένων στο 
πρόγραμμα ΔΙΓΕΛΠ - ΒΙΟΑ κατά Διεύθυνση Αγροτικής 
Ανάπτυξης των Νομαρχιακών Αυτοδιοικήσεων, βεβαι¬ 
ωμένη από τον υπεύθυνο του προγράμματος ΔΙΓΕΛΠ 
- ΒΙΟΑ και θεωρημένη από τον προϊστάμενο της Διεύ¬ 
θυνσης. 

III. Κατάσταση πληρωμής των δικαιούχων κατά Δι¬ 
εύθυνση Αγροτικής Ανάπτυξης των Νομαρχιακών 
Αυτοδιοικήσεων, βεβαιωμένη από τον υπεύθυνο του 
προγράμματος ΔΙΓΕΛΠ - ΒΙΟΑ και θεωρημένη από τον 
προϊστάμενο της Διεύθυνσης. 

β) Εγκρίνουμε τη διάθεση του ποσού 69.507,19 € για 
την κάλυψη των εξόδων μετακίνησης και εκτός έδρας 
αποζημιώσεων του προσωπικού των Διευθύνσεων Αγρο¬ 
τικής Ανάπτυξης των Νομαρχιακών Αυτοδιοικήσεων 
που ασχολείται με το πρόγραμμα ΔΙ.ΓΕ.Λ.Π. (Β.Ι.Ο.Α.) 
σύμφωνα με τα αναφερόμενα στη παράγραφο 2.β) της 
παρούσας Απόφασης, με Απόφαση της Διεύθυνσης Οι¬ 
κονομικής για κατά Διεύθυνση Αγροτικής Ανάπτυξης 
κατανομή, μετά από εισήγηση της Διεύθυνσης Γεωργι- 
κών Εφαρμογών για το έτος 2006. 

γ) Εγκρίνουμε τη διάθεση του ποσού 12.000,00 € για 
την κάλυψη των εξόδων μετακίνησης και εκτός έδρας 
αποζημιώσεων, στο εσωτερικό και εξωτερικό, (Κ.Μ. της 

Ε.Ε.) του προσωπικού της Διεύθυνσης Γεωργικών Εφαρ¬ 
μογών, Τμήμα Ζ', του Υπουργείου Αγροτικής Ανάπτυξης 
και Τροφίμων που ασχολείται με το πρόγραμμα ΔΙ.ΓΕ. 
Λ.Π. (Β.Ι.Ο.Α.) σύμφωνα με τη παράγραφο 2.β) της πα¬ 
ρούσας Απόφασης, για το έτος 2006. 

δ) Εγκρίνουμε την ανάθεση έργου με απ’ ευθείας 
διαπραγμάτευση για τη δημιουργία πακέτου αναθε¬ 
ώρησης της μεθοδολογίας υπολογισμού των βασικών 
αποτελεσμάτων του προγράμματος ΔΙΓΕΛΠ, σύμφω¬ 
να με τον Κανονισμό (Ε.Ε.) 2253/2004 και το Κοινοτικό 
έγγραφο ΒΙ/ΟΟ 1256 τσν.3 Απρίλιος 2005. Η εισαγωγή 
νέων πληροφοριών στο Δελτίο Εκμετάλλευσης επι¬ 
βάλλει αναθεώρηση της μεθοδολογίας υπολογισμού 
των βασικών αποτελεσμάτων του ΔΙΓΕΛΠ (Τεχνική και 
οικονομική ανάλυση και μελέτη της κατάστασης των 
γεωργο-κτηνοτροφικών εκμεταλλεύσεων και της εξέ¬ 
λιξης των διαρθρώσεων στον γεωργικό τομέα.) Οι νέες 
ενισχύσεις - κίνητρα και βιολογικές καλλιέργειες, για 
προστασία περιβάλλοντος, απόσυρσης, αποδέσμευσης 
των ενισχύσεων παραγωγής από την καλλιέργεια κ.α., 
δημιουργούν την ανάγκη τροποποίησης υπολογισμού 
μεγάλου πλήθους μεταβλητών και δημιουργίας νέων, 
όπως αυτές προδιαγράφονται στα σχετικά έγγραφα 
της Ε.Ε. ΒΙ/ΟΟ 882 Γβν. 7.0/12.10.2002 και ΒΙ/ΟΟ 882 Γβν. 
8.0/07/12/2005, που αφορούν τα βασικά (εΐαηάαιχΐ) απο¬ 
τελέσματα που ενδιαφέρουν την Ε.Ε. και την χώρα μας, 
μέχρι συνολικού ύψους 15.000,00 €, όπως καθορίζεται 
κατά τα αναφερόμενα στην παράγραφο 2.γ) της πα¬ 
ρούσας Απόφασης για το έτος 2006. 

Εξουσιοδοτείται ο Προϊστάμενος της Διεύθυνσης Γε- 
ωργικών Εφαρμογών για την υπογραφή κάθε πράξης 
που απαιτείται για την υλοποίηση του ανωτέρω έργου. 
Η αξιολόγηση των προσφορών θα αποτελέσει εργασία 
της Μόνιμης Επιτροπής παραλαβών, ανάθεσης εργασιών 
κλπ. της Διεύθυνσης Γ εωργικών Εφαρμογών. 

ε) Εγκρίνουμε τη διάθεση ποσού 45.000,00 € για την 
προκήρυξη προχείρου διαγωνισμού για την δημιουργία 
πακέτου μεθοδολογίας αλλαγής στο ισχύον σύστημα 
Τυπολογίας των γεωργο-κτηνοτροφικών εκμεταλλεύ¬ 
σεων της χώρας και αλλαγή τρόπου υπολογισμού των 
Τυπικών Ακαθαρίστων Κερδών (ΤΑΚ) όλων των γεωργο- 
κτηνοτροφικών προϊόντων. Η εν λόγω μεθοδολογία να 
συμπεριλαμβάνει το ποσό της ενιαίας πληρωμής της 
εκμετάλλευσης καθώς και την δημιουργία νέου συστή¬ 
ματος Τυπολογίας, λαμβάνοντας υπ’ όψη τα νέα ΤΑΚ 
και τις αλλαγές του Δελτίου Εκμετάλλευσης, που εφαρ¬ 
μόζει το πρόγραμμα ΔΙΓΕΛΠ, όπως καθορίζεται κατά 
τα αναφερόμενα στην παράγραφο 2.ε) της παρούσας 
Απόφασης για το έτος 2006. 

Εξουσιοδοτείται ο Προϊστάμενος της Διεύθυνσης Γε- 
ωργικών Εφαρμογών για την υπογραφή κάθε πράξης 
που απαιτείται για την υλοποίηση του ανωτέρω έργου. 
Η αξιολόγηση των προσφορών θα αποτελέσει εργασία 
της Μόνιμης Επιτροπής παραλαβών, ανάθεσης εργασιών 
κλπ. της Διεύθυνσης Γ εωργικών Εφαρμογών. 

ζ) Εγκρίνουμε τη διάθεση ποσού 15.000,00 € για την 
προμήθεια εξοπλισμού Η/Υ, όπως καθορίζεται κατά τα 
αναφερόμενα στην παράγραφο 2.ε) της παρούσας Από¬ 
φασης για το έτος 2006. 


στ) Εγκρίνουμε τη διάθεση ποσού 50.000,00 € για την 
εκπλήρωση οικονομικών υποχρεώσεων παρελθόντος 
έτους, σύμφωνα με τη παράγραφο 2.στ) της παρού¬ 
σας Απόφασης, για το έτος 2006, και συγκεκριμένα 
τις οικονομικές υποχρεώσεις που απορρέουν από τις 
παραγράφους 2.δ) της 622/08.07.2005 Κ.Α. Υπουργών 
Αγροτικής Ανάπτυξης και Οικονομίας - Οικονομικών και 
Ι.ε) της 136485/19.07.2005 Απόφασης Υπουργού Αγροτι¬ 
κής Ανάπτυξης και Τροφίμων. 

η) Καθορίζουμε τα δικαιολογητικά και τον τρόπο πλη¬ 
ρωμής οδοιπορικών εξόδων και εκτός έδρας αποζημιώ¬ 
σεων της παραγράφου Ι.γ) της παρούσης ως εξής: 

α) Δικαιολογητικά οδοιπορικών εξόδων και εκτός 
έδρας αποζημιώσεων, εσωτερικού και εξωτερικού, των 
υπαλλήλων της Κεντρικής Υπηρεσίας: 

- Απόφαση μετακίνησης 

- Πρόσκληση από Κοινοτικό Όργανο 

- Ημερολόγιο κίνησης του υπαλλήλου υπογεγραμμένο 
από τον υπάλληλο και θεωρημένο από τον Προϊστάμενο 
της Διεύθυνσης Γ εωργικών Εφαρμογών. 

- Κατάσταση δαπάνης υπογεγραμμένη από τον υπάλ¬ 
ληλο και θεωρημένη από τον Προϊστάμενο της Διεύθυν¬ 
σης Γ εωργικών Εφαρμογών. 

- Αποδεικτικά μετακίνησης (τιμολόγια ξενοδοχείων, 
εισιτήρια, κλπ.) 

- Άδεια οδήγησης αυτοκινήτου για τις περιπτώσεις 
που χρησιμοποιείται. 

β) Η σχετική με την παρούσα Απόφαση δαπάνη θα 
βαρύνει τις πιστώσεις που υπάρχουν για το σκοπό αυτό 
στον προϋπολογισμό εξόδων του Υπουργείου Αγροτικής 
Ανάπτυξης & Τροφίμων 29/110 ΚΑ 5329 και μέσα στα 
όρια που καθορίζονται με την παρούσα Απόφαση. Το 
ποσό θα καταβάλλεται στους δικαιούχους με τακτικό 
χρηματικό ένταλμα, μετά την προσκόμιση των δικαιολο- 
γητικών της παραγράφου 2.α) στην Διεύθυνση Οικονομι¬ 
κή του Υπουργείου Αγροτικής Ανάπτυξης και Τροφίμων. 
Η παραπάνω Διεύθυνση, μετά από έλεγχο των δικαι- 
ολογητικών των δικαιούχων, θεωρεί και αναγνωρίζει 
τη συνολική δαπάνη και βεβαιώνει, ότι η δαπάνη αυτή 
ευρίσκεται εντός των ορίων της συνολικής πίστωσης 
της παρούσας Απόφασης και κατανομής, σύμφωνα με 
την παρούσα και διαβιβάζει στην Υπηρεσία Δημοσιονο¬ 
μικού Ελέγχου του Υπουργείου Αγροτικής Ανάπτυξης 
και Τροφίμων, μαζί με τις σχετικές αποφάσεις για την 
αναγνώριση της δαπάνης και την έκδοση του σχετικού 
εντάλματος πληρωμής στο όνομα των δικαιούχων. 

γ) Δικαιολογητικά των εξόδων μετακίνησης και εκτός 
έδρας αποζημιώσεων του προσωπικού των Διευθύνσεων 
Αγροτικής Ανάπτυξης των Νομαρχιακών Αυτοδιοικήσε¬ 
ων είναι αυτά που ορίζουν οι ισχύουσες διατάξεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Απριλίου 2006 

οι ΥΠΟΥΡΓΟΙ 

ΥΦΥΠΟΥΡΓΟΣ ΑΓΡΟΤΙΚΗΣ ΑΝΑΠΤΥΞΗΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ ΤΡΟΦΙΜΩΝ 

ΠΕΤΡΟΣ ΔΟΥΚΑΣ ΕΥΑΓΓΕΛΟΣ ΜΠΑΣΙΑΚΟΣ 

Πίνακας Κατανομής χρηματικής ενίσχυσης 
παραγωγών, ενταγμένων στο Κ.Ι.Ο.Α. 
(Λογιστικό έτος 2004) 


ΝΟΜΟΣ 



51 

Γ ρεβενών 

52 

Δράμας 

53 

Ημαθίας 

54 

Θεσσαλονίκης 

55 

Καβάλας 

56 

Καστοριάς 

57 

Κιλκίς 

ΜΜ 

Κοζάνης 

59 

Πέλλης 

59 

Γ ιαννιτσών 

61 

Πιερίας 

62 

Σερρών 

63 

Φλωρίνης 

64 

Χαλκιδικής 

71 

Έβρου 

71 

Ορεστιάδος 

72 

Ξάνθης 

73 

Ροδόπης 

11 

Αργολίδος 

12 

Αρκαδίας 

13 


14 

Ηλείας 

15 

Κορινθίας 

16 

Λακωνίας 

17 

Μεσσηνίας 

17 

Τρκρυλίας 

21 

Ζακύνθου 

22 

Κερκύρας 


αριθμ. 

εκμ/ 

σεων 


24 


100 


160 


340 


120 


72 


60 


0 


2 


90 


100 


320 


5 


76 


ενίσχυση 

Δρχ. 


72 X 


25 X 


125,00 


125,00 


125,00 


125,00 


125,00 


125,00 


125,00 


125,00 


125,00 


125,00 


125,00 


125,00 


125,00 


125,00 


125,00 


125,00 


125,00 


125,00 


125,00 


125,00 


125,00 


125,00 


125,00 


125,00 


125,00 


125,00 


125,00 


125,00 


Καθ.Ποσό 
(σε Ευρώ) 


3.000,00 


12.500,00 


20 . 000,00 


42.500,00 


15.000,00 


9.000,00 


7.500,00 


0,00 


2.500,00 


11.250,00 


12.500,00 


40.000,00 


5.625,00 


9.500,00 


9.000,00 


3.125,00 


5.625,00 


11.375,00 


0,00 


18.500,00 


3.375,00 


7.125,00 


64.375,00 


15.875,00 


5.375,00 


0,001 


4.250,00 


750,00 




Κεφαλληνίας 


Λευκάδας 


Άρτης 


Θεσπρωτίας 


Ιωαννίνων 


Πρεβέζης 



( 125,00 = 

2.875,00 

( 125,00 = 

5.750,00 

( 125,00 = 

1.500,00 


125,00 


125,00 


3.000,00 


8.750,00 

ΝΟΜΟΣ 

αριθμ. 

εκμ/ 

σεων 

X 

ενίσχυση 

Δρχ. 

= 

Καθ.Ποσό 

(σε Ευρώ) 


41 

Καρδίτσης 

126 

X 

125,00 

= 

15.750,00 

4 

42 

Λαρίσης 

255 

X 

125,00 

- 

31.875,00 

7 

43 

Μαγνησίας 

41 

X 

125,00 

= 

5.125,00 

0 

44 

Τρικάλων 

100 

X 

125,00 

= 

12.500,00 


1 

Αιτ/νίας 

129 

X 

125,00 

= 

16.125,00 


2 

Δυτ. Διαμ. Αττ. 

22 

X 

125,00 

= 

2.750,00 


2 

Αν. Διαμ. Αττ. 


X 

125,00 

= 

7.500,00 


2 

Πειραιώς 

0 



= 

0,00 


3 

Βοιωτίας 

32 

X 

125,00 

= 

4.000,00 


4 

Εύβοιας 

74 

X 

125,00 

= 

9.250,00 

4 

5 

Ευρυτανίας 

0 


■Η» 

= 

0,00 


6 

Φθιώτιδος 

62 



= 

7.750,00 

8 

7 

Φωκίδος 

0 

X 

125,00 

= 

0,00 


81 

Δωδεκαν/σου 

0 

X 

125,00 

= 

0,00 

0 

82 

Κυκλάδων 

0 

α 


= 

0,00 


83 

Λέσβου 

119 

X 


= 

14.875,00 


84 

Σάμου 

15 

X 

125,00 

= 

1.875,00 


85 

Χίου 

15 

X 

125,00 

= 

1.875,00 


91 

Ηρακλείου 

105 

X 

125,00 

= 

13.125,00 


92 

Λασιθίου 

98 

X 

125,00 

= 

12.250,00 


93 

Ρεθύμνης 

42 

X 

125,00 

= 

5.250,00 


94 

Χανίων 

81 

X 

125,00 

= 

10.125,00 

ΣΥΝΟΛΟ 

4.377 

X 

125,00 

= 

547.125,00 


Γίθ301-Ερ3ΓΧί3.Χΐ5 


+ προμήθεια ΑΤΕ (0,25%) _1.367,81 


= ΣΥΝ ΟΛΟ 


548.492,81 

Αριθμ. 275628 (2) 

Χορήγηση δικαιωμάτων στην πριμοδότηση προς όφε¬ 
λος των παραγωγών αιγοπροβείου κρέατος από το 
Εθνικό απόθεμα έτους 2005. 

Ο ΥΦΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) του άρθρου 22 παρ. 3 του ν. 992/1979 «Περί οργά¬ 
νωσης των διοικητικών υπηρεσιών για την εφαρμογή 
της Συνθήκης προσχώρησης της Ελλάδος στις Ευρω¬ 
παϊκές Κοινότητες και ρύθμισης συναφών θεσμικών και 
οργανωτικών θεμάτων» (Α'280). 

β) Του άρθρου 90 του «Κώδικα Νομοθεσίας για την 
Κυβέρνηση και τα κυβερνητικά όργανα», που κυρώθηκε 
με το άρθρο πρώτο του π.δ. 63/2005 (ΦΕΚ Α' 98). 

γ) Του άρθρου 9 του ν. 2520/1997 (ΑΊ73) περί «Μέτρα 
για τους νέους αγρότες , σύσταση Οργανισμού Γεωρ- 
γικής Επαγγελματικής Εκπαίδευσης, Κατάρτισης και 
Απασχόλησης και άλλες διατάξεις» 
δ) Της υπ’ αριθμ.Υ132/11.10.2004 κοινής απόφασης του 
Πρωθυπουργού και του Υπουργού Αγροτικής Ανάπτυξης 
και Τροφίμων «Ανάθεση αρμοδιοτήτων στον Υφυπουργό 
Αγροτικής Ανάπτυξης και Τροφίμων Αλεξ. Κοντό». 
(Β 1533). 

ε) Την υπ’ αριθμ. 267518/31.3.2005 κοινή υπουργική από¬ 
φαση των Υπ. Οικονομίας & Οικονομικών και Γεωργίας 
περί «Συμπληρωματικών μέτρων εφαρμογής του κοινο¬ 
τικού καθεστώτος πριμοδοτήσεων υπέρ των γεωργών 
που εκτρέφουν αιγοπρόβατα που εκτρέφουν αιγοπρό¬ 
βατα που προβλέπονται στο κεφάλαιο 11 του τίτλου IV 
του Καν(ΕΚ) 1782/2003 του Συμβουλίου». 

ζ) Την υπ’ αριθμ. 138/216267/8.1.2004 κοινή υπουργική 
απόφαση για την εφαρμογή προγράμματος «Εκτατι- 
κοποίησης της Κτηνοτροφίας» του Γεωργοπεριβαλλο- 
ντικού Μέτρου 3.4 του Άξονα 3 του Εγγράφου Προ¬ 
γραμματισμού Αγροτικής Ανάπτυξης 2000-2006 (ΕΠΑΑ) 
Κανονισμός (ΕΚ) αριθ. 1257/1999 του Συμβουλίου για τη 
στήριξη της αγροτικής ανάπτυξης από το Ευρωπαϊ¬ 
κό Γεωργικό Ταμείο Προσανατολισμού και Εγγυήσεων 
(ΕΓΤΠΕ) -Τμήμα Εγγυήσεων”(Β 37), όπως έχει τροπο¬ 
ποιηθεί και ισχύει. 

η) Την υπ’ αριθμ. 126227/26.2.2004 απόφαση του Υπ. 
Γ εωργίας για τις λεπτομέρειες εφαρμογής του προ¬ 
γράμματος «Εκτατικοποίηση της Κτηνοτροφίας» του 
Γεωργοπεριβαλλοντικού Μέτρου 3.4 του Αξονα 3 του 
Εγγράφου Προγραμματισμού Αγροτικής Ανάπτυξης 
2000-2006 όπως έχει τροποποιηθεί και ισχύει. 

θ) Την υπ’ αριθμ. 287356/23.6.2005 απόφαση του Υπουρ¬ 
γού Αγροτικής Ανάπτυξης και Τροφίμων περί «λεπτομε¬ 
ρειών εφαρμογής της υπ’ αριθμ. 267518/31.3.2005 κοινής 
υπουργικής απόφασης περί «συμπληρωματικών μέτρων 
εφαρμογής του Κοινοτικού καθεστώτος πριμοδοτήσε¬ 
ων υπέρ των γεωργών που εκτρέφουν αιγοπρόβατα 
που προβλέπονται στο κεφάλαιο 11 του τίτλου IV του 
Καν(ΕΚ) 1782/2003 του Συμβουλίου» για το έτος 2005» 
όπως αυτή έχει τροποποιηθεί και ισχύει. 

2. Τα με υπ’ αριθμ. 100215/27.12.2005 και 32763/28.3.2006 
έγγραφα της Δ/νσης ΟΣΔΕ του ΟΠΕΚΕΠΕ σχετικά με 
τη διαχείριση των δικαιωμάτων πριμοδότησης των επι¬ 
λέξιμων προβατίνων και αιγών. 


5. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού, αποφασίζουμε: 

Άρθρο 1 

Σκοπός 

Σκοπός της παρούσας απόφασης είναι ο καθορισμός 
της διαδικασίας για τη χορήγηση δικαιωμάτων στην 
πριμοδότηση προς όφελος των γεωργών που εκτρέ¬ 
φουν αιγοπρόβατα από το εθνικό απόθεμα έτους 2005 
σε εφαρμογή του Κανονισμού (ΕΚ) 1782 του Συμβουλίου 
της 29ης Σεπτεμβρίου 2003 «για τη θέσπιση κοινών 
κανόνων για τα καθεστώτα άμεσης στήριξης στα πλαί¬ 
σια της κοινής γεωργικής πολιτικής και για τη θέσπιση 
ορισμένων καθεστώτων στήριξης για τους γεωργούς 
και για την τροποποίηση των κανονισμών (ΕΟΚ) 2019/93, 
(ΕΚ) 1452/2001, (ΕΚ)1453/2001, (ΕΚ)1454/2001, (ΕΚ)1868/94, 
(ΕΚ)1251/1999, (ΕΚ)1254/1999, (ΕΚ)1673/2000 ,(ΕΟΚ)2358/71 
και (ΕΚ)2529/2001 (1270/1), όπως τροποποιείται και ισχύει 
κάθε φορά» και του Κανονισμού (ΕΚ)1973/2004 της Επι¬ 
τροπής για τη θέσπιση λεπτομερών κανόνων εφαρμο¬ 
γής του κανονισμού (ΕΚ)1782/2003 του Συμβουλίου όσον 
αφορά τα καθεστώτα στήριξης τα προβλεπόμενα βάσει 
των τίτλων 4 και 4α του εν λόγω κανονισμού και τη χρή¬ 
ση των εκτάσεων γης που προκύπτουν από την παύση 
καλλιέργειας για την παραγωγή πρώτων υλών (345/1) 
και ιδίως το κεφάλαιο 12, όπως ισχύει κάθε φορά. 

Άρθρο 2 

Α. Για τη δωρεάν παραχώρηση δικαιωμάτων πριμο¬ 
δότησης στους γεωργούς που εκτρέφουν αιγοπρόβατα 
από το εθνικό απόθεμα για το έτος 2005 και για το κα¬ 
θορισμό Ανωτάτων Ατομικών Ορίων στους παραγωγούς, 
που λαμβάνουν δικαιώματα από το εθνικό απόθεμα, 
ισχύουν τα εξής: 

1. Στους παραγωγούς που υπέβαλαν για πρώτη φορά 
αίτηση για πριμοδότηση το 2005 και ανήκουν μόνο 
στην κατηγορία της παρ. 1 της αίτησης για χορήγηση 
δικαιωμάτων από το εθνικό απόθεμα (ΠΑΡΑΡΤΗΜΑ I), 
περιλαμβανομένων και των περιπτώσεων που, ενώ εί¬ 
χαν υποβάλει για πρώτη φορά αίτηση προηγούμενες 
εμπορικές περιόδους , δεν είχαν λάβει καθόλου δικαιώ¬ 
ματα από το εθνικό απόθεμα, λόγω του μικρού αριθμού 
αιτηθέντων ζώων, και έχουν ηλικία μικρότερη ή ίση των 
40 ετών, χορηγούνται δικαιώματα ως εξής: 

- Στους παραγωγούς που ζητούν μέχρι και 9 δικαιώ¬ 
ματα, δεν χορηγούνται δικαιώματα 

- Στους παραγωγούς που ζητούν από 10 και πλέον 
δικαιώματα, χορηγείται το 70% των αιτουμένων, με ελά¬ 
χιστο τα 10 έστω και αν προκύπτει αριθμός μικρότερος 
και μέγιστο τα 150 χορηγούμενα δικαιώματα. 

2. Στους παραγωγούς, που υπέβαλαν για πρώτη φορά 
αίτηση για πριμοδότηση το 2005 και ανήκουν μόνο 
στην κατηγορία της παρ. 1 της αίτησης για χορήγηση 
δικαιωμάτων από το εθνικό απόθεμα (ΠΑΡΑΡΤΗΜΑ I), 
περιλαμβανομένων και των περιπτώσεων που, ενώ εί¬ 
χαν υποβάλει για πρώτη φορά αίτηση προηγούμενες 
εμπορικές περιόδους, δεν είχαν λάβει καθόλου δικαιώ¬ 
ματα από το εθνικό απόθεμα, λόγω του μικρού αριθμού 
αιτηθέντων ζώων και έχουν ηλικία μεγαλύτερη των 40 
ετών, χορηγούνται δικαιώματα ως εξής: 

- Στους παραγωγούς, που ζητούν μέχρι και 9 δικαιώ¬ 
ματα, δεν χορηγούνται δικαιώματα, 

- Στους παραγωγούς που ζητούν από 10 και πλέον 
δικαιώματα, χορηγείται το 60% των αιτουμένων, με ελά¬ 
χιστο τα 10 έστω και αν προκύπτει αριθμός μικρότερος 
και μέγιστο τα 150 χορηγούμενα δικαιώματα. 

3. Στους παραγωγούς, που είτε υπέβαλαν αίτηση για 
πριμοδότηση για πρώτη φορά το 2005, είτε είχαν υπο¬ 
βάλει αίτηση για πριμοδότηση πριν το 2005 και ταυ¬ 
τόχρονα ανήκουν στις κατηγορίες της παρ. 4 (α, β, γ) 
της αίτησης για χορήγηση δικαιωμάτων πριμοδότησης 
από το εθνικό απόθεμα (ΠΑΡΑΡΤΗΜΑ I) ανεξαρτήτως 
ηλικίας, χορηγούνται δικαιώματα που καλύπτουν το 90% 
των αναγκών τους. Οι ανάγκες σε δικαιώματα προσδι¬ 
ορίζονται ως η διαφορά μεταξύ των δικαιωμάτων που 
τυχόν κατέχει ο παραγωγός και του αριθμού των ζώων 
που αντιστοιχεί στο Σχέδιο Δράσης ή του Επενδυτικού 
Σχεδίου. 

4. Στους παραγωγούς που έχουν ενταχθεί σε πρό¬ 
γραμμα εκτατικοποίησης της κτηνοτροφίας και έχουν 
υπογράψει σχετική σύμβαση, χορηγούνται δικαιώμα¬ 
τα, μόνο υπό την προϋπόθεση ότι ο αριθμός αυτός, 
συνυπολογίζοντας τα ήδη υπάρχοντα δικαιώματα, δεν 
ξεπερνά τον αριθμό των ζώων που απομένουν στην 
εκμετάλλευση μετά την ένταξη στο πρόγραμμα της 
εκτατικοποίησης. Το ποσοστό και ο αριθμός των χο¬ 
ρηγούμενων δικαιωμάτων καθορίζεται κατά περίπτωση 
βάσει των διατάξεων της παρούσας απόφασης. 

Β. Οι Δ/νσεις Αγροτικής Ανάπτυξης ή Γεωργίας των 
Νομαρχιακών Αυτοδιοικήσεων, αφού υπολογίσουν με τον 
ανωτέρω τρόπο (κεφ Α) τον αριθμό των δικαιωμάτων 
που πρέπει να χορηγηθεί σε κάθε παραγωγό, αθροίζουν 
τον αριθμό των δικαιωμάτων και αποστέλλουν μέχρι 
10.5.2006 το αργότερο στον ΟΠΕΚΕΠΕ το σύνολο, 
συμπληρώνοντας τον Πίνακα I (ΠΑΡΑΡΤΗΜΑ II). 

Σε περίπτωση που από την παραπάνω κατανομή (κεφ. 
Α) προκόψει συνολικό άθροισμα δικαιωμάτων μεγαλύ¬ 
τερο του συνολικού αριθμού των διατιθέμενων προς 
κατανομή δικαιωμάτων στο Εθνικό Απόθεμα, πραγμα¬ 
τοποιείται οριζόντια και αναλογική περικοπή από τον 
ΟΠΕΚΕΠΕ. 

Διευκρινίζεται ότι η διανομή των δικαιωμάτων πρι¬ 
μοδότησης στους δικαιούχους παραγωγούς γίνεται 
σύμφωνα με τους όρους και τις προϋποθέσεις που πε¬ 
ριλαμβάνονται στο άρθρο 7 της με αρ. 267518/31.3.2005 
ΚΥΑ. 

Ο ΟΠΕΚΕΠΕ με απόφασή του εγκρίνει την κατανομή 
των δικαιωμάτων κατά νομό, σε σχέση με το σύνολο 
των διαθέσιμων δικαιωμάτων στο εθνικό απόθεμα. 

Μετά την κοινοποίηση της ανωτέρω έγκρισης οι 
Δ/νσεις Αγροτικής Ανάπτυξης ή Γ εωργίας συμπληρώνουν 
τη στήλη «Δικαιώματα που λαμβάνει» των καταστάσεων 
διανομής δικαιωμάτων. Στην συνέχεια θεωρούν και 
υπογράφουν τις εν λόγω καταστάσεις, τις οποίες 


και αναρτούν για διάστημα 7 ημερών με τη συνήθη 
διαδικασία ανάρτησης στα δημοτικά και κοινοτικά 
καταστήματα, γραφεία ΑΣΟ κλπ. 

Οι παραγωγοί έχουν περιθώριο 7 ημερών από την 
πρώτη ανάρτηση για την υποβολή ενστάσεων. Οι εν¬ 
στάσεις αφορούν μόνο τυχόν λάθη ή παραλείψεις για 
παραγωγούς που ανήκουν στις συγκεκριμένες κατηγο¬ 
ρίες και για τους οποίους προβλέπεται χορήγηση δικαι¬ 
ωμάτων από το εθνικό απόθεμα και δεν αναφέρονται 
στη διαδικασία κατανομής του εθνικού αποθέματος , 
όπως ορίζεται με την παρούσα. 

Οι ενστάσεις κρίνονται με απόφαση του οικείου Νο¬ 
μάρχη, ύστερα από εισήγηση τριμελούς Επιτροπής που 
συστήνεται σε κάθε νομό αποτελούμενη από δύο (2) γε¬ 
ωπόνους - υπαλλήλους και ένα (1) διοικητικό υπάλληλο 
της οικείας Δ/νσης Αγροτικής Ανάπτυξης ή Γεωργίας 
της Νομαρχιακής Αυτοδιοίκησης και της οποίας τα μέλη 
με τους αντίστοιχους αναπληρωτές τους ορίζονται με 
απόφαση του Νομάρχη. Χρέη Γραμματέα της Επιτροπής 
ανατίθενται σε διοικητικό υπάλληλο της ίδιας Υπηρε¬ 
σίας. 

Οι ενστάσεις κρίνονται εντός 7 ημερών από τη λήξη 
της προθεσμίας υποβολής των ενστάσεων. 

Για την κρίση κάθε ένστασης εκδίδεται απόφαση 
που κοινοποιείται στον ενδιαφερόμενο με αποδεικτικό 
παραλαβής, με επιμέλεια της ίδιας Υπηρεσίας (Δ/νση 
Αγροτικής Ανάπτυξης ή Γ εωργίας). 

Μετά τη λήξη της διαδικασίας χορήγησης δικαιωμά¬ 
των σε όλους τους δικαιούχους παραγωγούς οι Δ/νσεις 
Αγροτικής Ανάπτυξης ή Γεωργίας αποστέλλουν τον 
Πίνακα II (ΠΑΡΑΡΤΗΜΑ III) στον ΟΠΕΚΕΠΕ το αργότερο 
μέχρι 13/06/2005 και προχωρούν στη διαδικασία πλη¬ 
ρωμής σύμφωνα με τα ισχύοντα. 

Αρθρο 3 

Τα παραρτήματα (ΠΑΡΑΡΤΗΜΑ I, II, III) που ακολου¬ 
θούν αποτελούν αναπόσπαστο μέρος της παρούσας 
απόφασης. 

Αρθρο 4 

Η παρούσα απόφαση ισχύει από την υπογραφή της και 
αφορά πληρωμές μόνο του έτους 2005, ενώ τα χορηγού¬ 
μενα δικαιώματα δεν κατοχυρώνονται ως δικαιώματα 
της ενιαίας ενίσχυσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Απριλίου 2006 

Ο ΥΦΥΠΟΥΡΓΟΣ 

Α. ΚΟΝΤΟΣ 




7666 

ΠΑΡΑΡΤΗΜΑ I 


ΑΙΤΗΣΗ - ΔΗΛΩΣ Η 

ΧΟΡΗΓΗΣΗΣ ΔΙΚΑΙΩΜΑΤΩΝ ΠΡΙΜΟΔΟΤΗΣΗΣ ΕΠΙΛΕΞΙΜΩΝ 
ΠΡΟΒΑΤΙΝΩΝ - ΑΙΓΩΝ ΑΠΟ ΤΟ ΕΘΝΙΚΟ ΑΠΟΘΕΜΑ 


ΝΟΜΑΡΧΙΑΚΗ ΑΥΤΟΔΙΟΙΚΗΣΗ 
ΔΙΕΎΘΥΝΣΗ ΓΕΩΡΓΙΑΣ 

Α.Φ.Μ. 


Γϊυυπληρώνετα! απο γεωργό φυσικό ή νομικό πρόσωπο, ομεδες ουσικών ή νομικών προσώπων, του οποίου η 
ι εκμετάλλευση βρίσκεται στη Ελληνική επικράτεια, κατά την έννοια -ων αποφάσεων για την εφαρμογή ταυ 
κ'γλΤριο,Ι 78202003 του ΣυυΒουλίου. 


Επώνυμο (ή Επωνυμία) 


Πατρώνυμο ή όνομα συζύγου 


Έτος γέννησης 

ΑΙΤΟΥΜΑΙ τη χορήγηση δικαιωμάτων στην πριμοδότηση επιλέξιμων προβατίνων - αιγών. 
Αριθμός αιτουμένων δικαιωμάτων 

1. Έχετε υποβάλλει αίτηση χορήγησης δικαιωμάτων από το Εθνικό 

Απόθεμα τα προηγούμενα έτη; ΝΑΙ ί I 

2. Είστε νέος γεωργός (έχετε γεννηθεί μετά την 
1/1/1965); 

3. Έχετε υποβάλλει αίτηση πριμοδότησης πριν το 2005 ΝΑΙ | | 

α) Εάν ΝΑΙ, έχετε ήδη ένα ατομικό ατ/ώτατο όρια, ενώ ταυτόχρονο 

έχετε ανάγκη επί πλέον δικαιωμάτων ΝΑΙ ί 1 

β) Έχετε προβεί σε μερική ή ολική μεταβίβαση ή προσωρινή __ 

εκχώρηση δικαιωμάτων σε άλλο παραγωγό ΝΑ! | | 

Εάν ΝΑΙ αναφέρατε έτος 


ίο ΟΧΙ 


4. Αν ανήκετε σε μια ή περισσότερες από τις παρακάτω κατηγορίες, συμπληρώστε την αντίστοιχη ένδειξη : 
α) Έχετε ενταχθεί σε πρόγραμμά για την ενίσχυση επενδυτικού 

σχεδίου για την ίδρυση και βελτίωση της κτηνοτρσφικής μονάδας σας _ __ 

το οποίο εφαρμόσθηκε όλο ή εν μέρει μετά την 15/2/2004: ΝΑΙ □ ιι ΟΧ! ΓΗ 

β) Έχετε ενταχθεί στο πρόγραμμα ενίσχυσης νέων γεωργών 

στα πλαίσια της ΚΥΑ 448/01 και δεν έχετε λάβει | _ __ 

δικαιώματα οπτό το εθνικά απόθεμα ΝΑΙ ί | 12 ΟΧ! | | 

γ) Είστε επανοπτατρισμένας Έλληνας του εξωτερικού _ _ 

κατά τη διάρκεια της τελευταίας διετίας από την 1/1/2002 ΝΑ! | I 13 ΟΧ! ί_] 

5. Σε οποιαδήποτε από τις παραπάνω κατηγορίες της Αίτησης 
αν ανήκετε, έχετε αποκτήσει δικαιώματα κατόπιν μεταβίβασης 

οριστικής ή προσωρινής εκχώρησης από άλλο παραγωγό _ ι _ 

που έγινε για το έτος 2005 ΝΑΙ [ ! 14 ΟΧΙ ;_ί 

ΣΗΜΕΙΩΣΗ : Για τις παραγράφους 4α και 4Ε συμπληρώνεται το έντυπο 3ΕΞΑΙΩΣΗΙ σττό τη Δ/νση Γεωργίας ή επισυνάπτεται 
Βεβαίωση άλλης αρμόδιας υπηρεσίας (Ν. 2601Τ93 από ΑΤΕ). Ενώ για την 4γ επισυνάπτεται Βεβαίωση της αρμόδιας δημοτικής 
ή αστυνομικής αρχής. I I ' 

Ημερομηνία.: | 1 1 [ 12 10 ! 0 I 1 


Ο/Η ΑΙΤ.. 


ΥΠΟΓΡΑΦΗ 



02005800905060012 

Δ/ΝΣΗ ΑΓΡΟΤΙΚΗΣ ΑΝΑΠΤΥΞΗΣ. ΠΑΡΑΡΤΗΜΑ II 

ΠΕΡΙΟΔΟΙ 200 


ΠΙΝΑΚΑΣ I 

ΤΕΛΙΚΟΙ ΠΙΝΑΚΑΣ ΔΙΚΑΙΩΜΑΤΩΝ ΠΟΥ ΠΡΟΕΚΛΕΓΕΤΑΙ 
ΝΑ ΧΟΡΗΓΗΘΟΥΝ ΣΤΟΥΣ ΠΑΡΑΓΩΓΟΥΣ 


γ < λ Τ- Λ ν Ηί^ 
ΚΑΤΑΓΡΑΦΗΣ 

ΑΡΙΘΜΟΙ ί ΣΎΝΟΛ0 ΔΙΑ.ΝΕΜΗΘΕΝΤΩΝ 

Λ- 5 · Ρ ΑΓΩΓΩΝ | ΔΙΚΑϊΩΜΑΤ η Ν 

| 

2 

ί 

ί 

. 

ΣΥΝΟΛΑ 




Ο Δ/ΝΤΗΣ ΑΓΡΟΤΙΚΗΣ ΑΝΑΠΤΥΞΗΣ 


ΗΤΕΡ. - ΣΦΡ.ΑΓ. - ΥΠΟΓΡΑΦΗ 





7668 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Δ/ΝΣΚ ΑΓΡΟΤΙΚΗΣ ΑΝΑΠ ι ΥΤΗΣ. ΠΑΡΑΡΤΗΜΑ. III 

ΠΕΡΙΟΔΟΙ ^00. 


ΠΙΝ.ΑΚαΣ π 

ΤΕΛΙΚΟΣ ΠΙΝΑΚΑΣ Λ.ΧλΣΣΜΑ.Τ.ΣΝ ΠΟΥ 
ΧΟΡΗΧΗΘΗΚΑΝ ΣΤΟΥΣ ΠΑΡΑΓΩΓΟΥΣ 


καταγραφή: 

ΑΡΙΘΜΟΙ 

ΙΥΝΟλΟ ΛίΑ.ΝΕΜΚΘΕΝΤΣΝ 
ΔΙΚΑΙΩΜΑΤΩΝ 

0 



1 ' 

1 

10 

! ΣΥΝΟΛΑ | ! 

ΙΗΜ. Το «ερχόμενο των στηλών αβορό τα τελικάς δισνεμηδέντα δικαιώματα 
συμχερίΛαμβσνομτ.'ίον και των δ «κωμάτων «ευ ία χορηγηθούν μετά από εκδίκαση 
“/στάσεων. 

Η 


Ο ΔΎΤΗΣ ΑΓΡΟΤΙΚΗΣ ΑΝΑΠΤΥΞΗΣ 


ΗΜΞΡ. - ΣΦΡΑΤ. - ΥΠΟΓΡΑΦΗ 

Αριθμ. οίκ. 6109 (3) 

Τροποποίηση της υπ’ αριθμ. 15505/15.10.2005 απόφασης 
«Συγκρότηση Ομάδας Στήριξης Προγράμματος 
“ΠΟΛΙΤΕΙΑ”». 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Το π.δ. 51/1987 (ΦΕΚ 26/Γ.Α./6.3.1987) «Καθορισμός της 
Χώρας για το σχεδίασμά, προγραμματισμό και συντονισμό 
της Περιφερειακής ανάπτυξης». 

2. Το ν. 1622/1986 (ΦΕΚ 92/Τ.Α/14.7.1986) «Τοπική Αυτο¬ 
διοίκηση Περιφερειακή Ανάπτυξη & Δημοκρατικός Προ¬ 
γραμματισμός». 

3. Το ν. 1832/1989 (ΦΕΚ 54/Τ.Α/17.2.1989) «Τροποποίηση και 
συμπλήρωση της νομοθεσίας για την Τοπική Αυτοδιοίκηση 
την αποκέντρωση και άλλες διατάξεις». 

4. Το ν. 2218/1994 (ΦΕΚ 90/Γ.Α/13.6.1994) «Ιδρυση Νομαρ¬ 
χιακής Αυτοδιοίκησης τρο-ποποίηση διατάξεων για την 
Πρωτοβάθμια Αυτοδιοίκηση και Περιφέρεια όπως τροπο¬ 
ποιήθηκε και συμπληρώθηκε μεταγενέστερα». 

5. Το ν. 2503/1997 (ΦΕΚ 107/τ.Α/30.5.1997) «Διοίκηση, ορ¬ 
γάνωση, στελέχωση της Περιφέρειας, ρύθμιση θεμάτων 
για την Τοπική Αυτοδιοίκηση και άλλες διατάξεις» και 
ειδικώτερα το άρθρο 4 παρ. 2 όπως τροποποιήθηκε και 
συμπληρώθηκε μεταγενέστερα. 

6. Το ν. 2880/2001 (ΦΕΚ 9/τ.Α/30.1.2001) Πρόγραμμα «ΠΟ¬ 
ΛΙΤΕΙΑ» για τη μεταρρύθμιση και τον εκσυγχρονισμό της 
Δημόσιας Διοίκησης και άλλες διατάξεις. 

7. Το ν. 2860/2000 (ΦΕΚ 251/τ.Α/2000) «Διαχειριστική Πα¬ 
ρακολούθηση και έλεγχος του Κοινοτικού Πλαισίου Στή¬ 
ριξης και άλλες διατάξεις». 

8. Το ν. 3345/2005 (ΦΕΚ 138/τ.Α/16.6.2005) «Οικονομικά 
και Λειτουργικά θέματα Νομαρχιακής Αυτοδιοίκησης και 
ρύθμιση διοικητικών θεμάτων» και ειδικώτερα το άρθρο 17 
με το οποίο τροποποιήθηκαν τα άρθρα του ν. 2880/2001 
ΦΕΚ 9/Α/30.1.2001). 

9. Τον Κανονισμό Εφαρμογής του Προγράμματος «ΠΟΛΙ¬ 
ΤΕΙΑ», κοινή υπουργική απόφαση 15453/5520-5 Υπουργών 
ΥΠΕΣΔΔΑ & Οικονομίας και Οικονομικών, που δημοσιεύθηκε 
στο ΦΕΚ 1120/τ.Β/8.8.2005. 

10. Το υπ’ αριθμ. ΔΙΔΜ/Φ.30/18181/15.9.2005 έγγραφο ΥΠΕΣ- 
ΔΔΑ/ΓΓΔΔ/Δ/νση Διοικητικών Μεταρρυθμίσεων «κανονι¬ 
σμός Εφαρμογής Προγράμματος “ΠΟΛΙΤΕΙΑ” - Συγκρότηση 
Ομάδας Στήριξης του Προγράμματος “ΠΟΛΙΤΕΙΑ”. 

11. Την υπ’ αριθμ. 15505/15.10.2005 (ΦΕΚ 1880/τ.Β/ 30.12.2005 
απόφασή μας «Συγκρότηση Ομάδας Στήριξης Προγράμμα¬ 
τος “ΠΟΛΙΤΕΙΑ”», αποφασίζουμε: 

I. Τροποποιούμε την υπ’ αριθμ. 15505/15.10.2005 (ΦΕΚ 1880/ 
τ.Β/30.12.2005 απόφασή μας «Συγκρότηση Ομάδας Στήριξης 
Προγράμματος “ΠΟΛΙΤΕΙΑ”» ως εξής: 

Β. ΜΕΛΗ 

Προστίθεται 7. Παναγιώτης Βρουστούρης, κλάδου ΠΕ 
Πληροφορικής, με βαθμό Β', υπάλληλος της Δ/νσης Διοίκη¬ 
σης/Τμήμα Τεκμηρίωσης και Πληροφορικής, ως μέλος. 

II. Κατά τα λοιπά ισχύει η υπ’ αριθμ. 15505/15.10.2005 (ΦΕΚ 
1880/τ.Β/30.12.2005 απόφασή μας «Συγκρότηση Ομάδας Στή¬ 
ριξης Προγράμματος “ΠΟΛΙΤΕΙΑ”». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 17 Απριλίου 2006 

Η Γενική Γραμματέας Περιφέρειας 
ΑΓΓΕΛΑ ΑΒΟΥΡΗ 
-♦- 

Αριθμ. 07/2617 (4) 

Καθιέρωση υπερωριακής με αμοιβή εργασίας υπαλλήλων 
της Δ/νσης Κτηνιατρικής για αντιμετώπιση εκτάκτων 
αναγκών του έτους 2006. 

Ο ΝΟΜΑΡΧΗΣ ΠΙΕΡΙΑΣ 

Έχοντας υπόψη: 

1. Τις διατάξεις του άρθρου 15 του ν. 2592/1998 «Αναπρο¬ 
σαρμογή συντάξεων πολιτικών συνταξιούχων του Δημοσί¬ 


ου, ρύθμιση συνταξιοδοτικών θεμάτων και άλλες δαπάνες 
που δημοσιεύθηκε στο ΦΕΚ 57/Α'/18.3.1998». 

2. Τις διατάξεις του άρθρου 10 του ν. 2732/1999 «Διεπαγ- 
γελματικές οργανώσεις και ρύθμιση θεμάτων αρμοδιότητας 
του Υπ. Γεωργίας». 

3. Του υπ’ αριθμ. 2738/9.9.1999 Νόμο, που δημοσιεύθηκε 
στο αριθ. 180/Α'/9.9.1999 ΦΕΚ. 

4. Τις διατάξεις του άρθρου 16 του ν. 3205/2003 «μισθολο- 
γικές ρυθμίσεις λειτουργικών και υπαλλήλων του Δημοσίου, 
Ν.Π.Δ.Δ. και Ο.Τ.Α. και άλλες συναφείς διατάξεις». 

5. Τις ανάγκες της υπηρεσίας για την ορθή και αποτελε¬ 
σματική εφαρμογή των μέτρων για γρίπη των πτηνών. 

6. Την υπ’ αριθμ. 772/17.1.2006 απόφαση Δ/νσης Κτηνια¬ 
τρικής Πιερίας περί συγκρότησης Τοπικών Κέντρων Επεί¬ 
γουσας Ανάγκης για την αντιμετώπιση της γρίπης των 
πτηνών. 

7. Την κατανομή του Υπουργείου Αγροτ. Ανάπτυξης και 
Τροφίμων, με την οποία εγκρίνεται το ποσό 15.000 Ευρώ, 
για την κάλυψη αναγκών από την απασχόληση των μελών 
των τεσσάρων Τοπικών Κέντρων Επείγουσας Ανάγκης Πι¬ 
ερίας, πέρα του κανονικού ωραρίου τους, αποφασίζουμε: 

ΕΓΚΡΙΝΟΥΜΕ 

Υπερωριακή απασχόληση με αμοιβή για την ορθή και 
αποτελεσματική αντιμετώπιση εκτάκτων αναγκών όπως 
αναφέρεται παραπάνω, κατά το χρονικό διάστημα που 
αρχίζει από ένα μήνα πριν τη δημοσίευση στην Εφημερίδα 
της Κυβερνήσεως εώς 31.12.2006 για 19 (δεκαεννιά) υπαλ¬ 
λήλους της Δ/νσης Κτηνιατρικής Πιερίας για σύνολο 3.300 
ωρών εργασίας εκτός ωρών και ημερών εργασίας (ήτοι 
2.500 εργάσιμες ημέρες και 800 αργίες και εξαιρέσιμες). 
Ο αριθμός των ωρών κατά μήνα και κατά υπάλληλο θα 
καθοριστεί με απόφαση του Δ/ντή Κτηνιατρικής Πιερίας, 
σύμφωνα με τις ανάγκες της Υπηρεσίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 18 Απριλίου 2006 
Ο Νομάρχης 

ΓΕΩΡΓΙΟΣ ΠΑΠΑΣΤΕΡΓΙΟΥ 
-♦- 

Αριθμ. 7572 (5) 

Καθιέρωση υπερωριακής εργασίας Υπαλλήλων της Δ/ 
νσης Αγρ. Ανάπτυξης Ν.Α. Φθιώτιδας για το πρόγραμμα 
καταπολέμησης του δάκου της ελιάς το έτος 2006. 

Ο ΝΟΜΑΡΧΗΣ ΦΘΙΩΤΙΔΑΣ 

Έχοντας υπόψη: 

1. Το π.δ. 30/1996 Κώδικας Νομαρχιακής Αυτοδιοίκησης. 

2. Το ν. 2738/1999 άρθρο 25 παρ. 7 Συλλογικές διαπραγ¬ 
ματεύσεις στη Δημόσια Διοίκηση και άλλες Διατάξεις. 

3. Το ν. 3205/2003 άρθρο 16 (ΦΕΚ 297Α /2003 Μισθολο- 
γικές ρυθμίσεις λειτουργών και υπαλλήλων του Δημοσίου, 
Ν.Π.Δ.Δ. και Ο.Τ.Α., μονίμων στελεχών των Ενόπλων Δυ¬ 
νάμεων, και Αντιστοίχων της Ελληνικής Αστυνομίας, του 
Πυροσβεστικού και Λιμενικού Σώματος και άλλες συναφείς 
Διατάξεις όπως έχει τροποποιηθεί και ισχύει. 

4. Την υπ’ αριθμ. 2/12412/0022/3.3.2006 εγκύκλιο του ΥΠ. 
ΟΙΚ. « παροχή οδηγιών για την υλοποίηση εισοδηματικής 
πολιτικής έτους 2006». 

5. Οτι το σύνολο των πιστώσεων για το έτος 2006 και 
στον Κ.Α.Ε. 0511 ανέρχεται στο ποσό των 20.190,60 €. 

6. Τ ις αυξημένες ανάγκες για την Υπερωριακή απασχόληση 
του εμπλεκόμενου προσωπικού δακοκτονίας δεδομένου ότι 
η φύση των εργασιών δεν υπόκειται στους περιορισμούς 
του ωραρίου λειτουργίας των Δημοσίων Υπηρεσιών, 
αποφασίζουμε: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Εγκρίνουμε την υπερωριακή απογευματινή απασχόληση 
με αμοιβή εντός του χρονικού διαστήματος από 1.4.2006 
έως 31.12.2006 ως παρακάτω: 

α. Δ/ντής Εργασιών Δακοκτονίας 540 ώρες απογευμα¬ 
τινής εργασίας. 

β. Επόπτες Δακοκτονίας 1620 ώρες απογευματινής ερ¬ 
γασίας. 

γ. Λογιστής Δακοκτονίας 540 ώρες απογευματινής ερ¬ 
γασίας. 

δ. Γραμματέας Δακοκτονίας 540 ώρες απογευματινής 
εργασίας. 

Η πληρωμή της υπερωριακής εργασίας θα γίνει από 
τις πιστώσεις του προγράμματος δακοκτονίας που με¬ 
ταβιβάζονται από το Υπουργείο Αγροτικής Ανάπτυξης & 
Τροφίμων. 

Η απόφαση αυτή ισχύει αναδρομικά ένα (1) μήνα από τη 
δημοσίευση στην Εφημερίδα της Κυβερνήσεως και έως 
την 31.12.2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 17 Απριλίου 2006 
Ο Νομάρχης 
ΑΘΑΝΑΣΙΟΣ ΧΕΙΜΑΡΑΣ 
-♦- 

Αριθμ. Δ.Δ1.2/1873/Φ.004(ν) (6) 

Κατανομή των κενών οργανικών θέσεων Ειδικού Τεχνικού 
και Εργαστηριακού Προσωπικού (Ε.Τ.Ε.Π.) στα Τμήματα 
του Ιονίου Πανεπιστημίου. 


Ο ΠΡΥΤΑΝΗΣ 

ΤΟΥ ΙΟΝΙΟΥ ΠΑΝΕΠΙΣΤΗΜΙΟΥ 


Έχοντας υπόψη: 

1) Τις διατάξεις: 

α) Του π.δ. 400/1988 (ΦΕΚ 186/25.8.1988, τ. Α') «Ίδρυση 
θέσεων Ειδικού Διοικητικού - Τεχνικού Προσωπικού (Ε.Δ. 
Τ.Π.) στο Ιόνιο Πανεπιστήμιο». 

β) Του άρθρου 1 του ν. 3255/2004 (Φ.Ε.Κ. 138/22.7.2004, τ. Α’) 
«Ρυθμίσεις θεμάτων όλων των εκπαιδευτικών βαθμιδών», με 
το οποίο ιδρύονται επιπλέον θέσεις Ειδικού Τεχνικού Εργα¬ 
στηριακού Προσωπικού (Ε.Τ.Ε.Π.) στο Ιόνιο Πανεπιστήμιο. 

γ) Του άρθρου 14 παρ. 5 του ν. 2817/2000 «Εκπαίδευση 
των ατόμων με ειδικές εκπαιδευτικές ανάγκες και άλλες 
διατάξεις» (Φ.Ε.Κ.78/14.3.2000, τ. Α'). 

2) Την από 11.4.2006 απόφαση της 11ης Συνεδρίασης του 
Πρυτανικού Συμβουλίου του Ιονίου Πανεπιστημίου, ακαδη¬ 
μαϊκού έτους 2005-2006, αποφασίζουμε: 

Κατανέμουμε τις κενές (ενενήντα δύο (92)) οργανικές θέ¬ 
σεις Ειδικού Τεχνικού Εργαστηριακού Προσωπικού (Ε.Τ.Ε.Π.) 
στα Τμήματα του Ιονίου Πανεπιστημίου ως ακολούθως: 


ΑΕΙ 11 

ΙΣΤΟΡΙΑΣ 13 

ΞΕΝΩΝ ΓΛΩΣΣΩΝ, ΜΕΤΑΦΡΑΣΗΣ ΚΑΙ ΔΙΕΡΜΗΝΕΙΑΣ 13 
ΜΟΥΣΙΚΩΝ ΣΠΟΥΔΩΝ 12 

ΑΡΧΕΙΟΝΟΜΙΑΣ ΚΑΙ ΒΙΒΛΙΟΘΗΚΟΝΟΜΙΑΣ 13 

ΠΛΗΡΟΦΟΡΙΚΗΣ 15 

ΤΕΧΝΩΝ ΗΧΟΥ ΚΑΙ ΕΙΚΟΝΑΣ 15 

Επομένως, οι οργανικές θέσεις Ειδικού Τεχνικού Εργα¬ 
στηριακού Προσωπικού (Ε.Τ.Ε.Π.) που κατανεμήθηκαν στα 
Τμήματα έχουν συνολικά ως ακολούθως: 

ΑΕΙ 14 

ΙΣΤΟΡΙΑΣ 15 

ΞΕΝΩΝ ΓΛΩΣΣΩΝ, ΜΕΤΑΦΡΑΣΗΣ ΚΑΙ ΔΙΕΡΜΗΝΕΙΑΣ 15 
ΜΟΥΣΙΚΩΝ ΣΠΟΥΔΩΝ 15 

ΑΡΧΕΙΟΝΟΜΙΑΣ ΚΑΙ ΒΙΒΛΙΟΘΗΚΟΝΟΜΙΑΣ 15 

ΠΛΗΡΟΦΟΡΙΚΗΣ 15 

ΤΕΧΝΩΝ ΗΧΟΥ ΚΑΙ ΕΙΚΟΝΑΣ 15 

ΓΕΝ. ΣΥΝΟΛΟ 104 


Υπόλοιπο κενών οργανικών θέσεων: μηδέν (0). 


Από την απόφαση αυτή δεν προκαλείται δαπάνη εις βά¬ 
ρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Κέρκυρα, 14 Απριλίου 2006 
Ο Πρύτανης 

ΔΗΜΗΤΡΙΟΣ ΤΣΟΥΓΚΑΡΑΚΗΣ 
-♦- 


Αριθμ. Δ.Δ1.2/1874/Φ.004(ν) (7) 

Κατανομή των κενών οργανικών θέσεων Ειδικού 
Εργαστηριακού και Διδακτικού Προσωπικού 
(Ε.Ε.ΔΙ.Π.) στα Τμήματα του Ιονίου Πανεπιστημίου. 


Ο ΠΡΥΤΑΝΗΣ 

ΤΟΥ ΙΟΝΙΟΥ ΠΑΝΕΠΙΣΤΗΜΙΟΥ 


Έχοντας υπόψη: 

1) Τις διατάξεις: 

α) Του π.δ. 419/1990 (ΦΕΚ 162/30.11.1990, τ. Α') «Ίδρυση 
θέσεων Ειδικού Εκπαιδευτικού Προσωπικού (Ε.Ε.Π.) στο Ιόνιο 
Πανεπιστήμιο». 

β) Του άρθρου 1 του ν. 3255/2004 (Φ.Ε.Κ. 138/22.7.2004, 
τ. Α’) «Ρυθμίσεις θεμάτων όλων των εκπαιδευτικών βαθμι¬ 
δών», με το οποίο ιδρύονται επιπλέον θέσεις Ειδικού και 
Εργαστηριακού Διδακτικού Προσωπικού (Ε.Ε.ΔΙ.Π.) στο Ιόνιο 
Πανεπιστήμιο. 

γ) Του άρθρου 14 παρ. 5 του ν. 2817/2000 «Εκπαίδευση 
των ατόμων με ειδικές εκπαιδευτικές ανάγκες και άλλες 
διατάξεις» (Φ.Ε.Κ.78/14.3.2000, τ. Α’). 

2) Την από 11.4.2006 απόφαση της 11ης Συνεδρίασης του 
Πρυτανικού Συμβουλίου του Ιονίου Πανεπιστημίου, ακαδη¬ 
μαϊκού έτους 2005-2006, αποφασίζουμε: 

Κατανέμουμε τις κενές (τριάντα εννέα (39)) οργανικές 
θέσεις Ειδικού και Εργαστηριακού Διδακτικού Προσωπι¬ 
κού (Ε.Ε.ΔΙ.Π.) στα Τμήματα του Ιονίου Πανεπιστημίου ως 


ακολούθως: 

ΑΕΙ 6 

ΙΣΤΟΡΙΑΣ 5 

ΞΕΝΩΝ ΓΛΩΣΣΩΝ, ΜΕΤΑΦΡΑΣΗΣ ΚΑΙ ΔΙΕΡΜΗΝΕΙΑΣ 4 
ΜΟΥΣΙΚΩΝ ΣΠΟΥΔΩΝ 4 

ΑΡΧΕΙΟΝΟΜΙΑΣ ΚΑΙ ΒΙΒΛΙΟΘΗΚΟΝΟΜΙΑΣ 6 

ΠΛΗΡΟΦΟΡΙΚΗΣ 7 

ΤΕΧΝΩΝ ΗΧΟΥ ΚΑΙ ΕΙΚΟΝΑΣ 7 

Επομένως, οι οργανικές θέσεις Ειδικού και Εργαστηρια¬ 
κού Διδακτικού Προσωπικού (Ε.Ε.ΔΙ.Π.) που κατανεμήθηκαν 
στα Τμήματα έχουν συνολικά ως ακολούθως: 

ΑΕΙ 8 

ΙΣΤΟΡΙΑΣ 7 

ΞΕΝΩΝ ΓΛΩΣΣΩΝ, ΜΕΤΑΦΡΑΣΗΣ ΚΑΙ ΔΙΕΡΜΗΝΕΙΑΣ 7 
ΜΟΥΣΙΚΩΝ ΣΠΟΥΔΩΝ 7 

ΑΡΧΕΙΟΝΟΜΙΑΣ ΚΑΙ ΒΙΒΛΙΟΘΗΚΟΝΟΜΙΑΣ 7 

ΠΛΗΡΟΦΟΡΙΚΗΣ 7 

ΤΕΧΝΩΝ ΗΧΟΥ ΚΑΙ ΕΙΚΟΝΑΣ 7 


ΓΕΝ. ΣΥΝΟΛΟ 50 


Υπόλοιπο κενών οργανικών θέσεων: μηδέν (0). 

Από την απόφαση αυτή δεν προκαλείται δαπάνη εις βά¬ 
ρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Κέρκυρα, 14 Απριλίου 2006 
Ο Πρύτανης 

ΔΗΜΗΤΡΙΟΣ ΤΣΟΥΓΚΑΡΑΚΗΣ 

